**Aapo Holtinkoski** (s. 8. helmikuuta 2001 Oulu) on suomalainen jääkiekkopuolustaja, joka pelaa Mestis-joukkue Kajaanin Hokissa.

Ura
---

### Seuraura

Holtinkoski on Oulun Kärppien kasvatti. Hän toimi kaudella 2015–2016 seuran C-nuorten varakapteenina. Holtinkoski oli joukkueen tehokkain puolustaja sekä C-nuorten SM-karsinnoissa tehoilla 6+8=14 että C-nuorten SM-sarjassa tehoilla 11+19=30, joilla hän sijoittui koko sarjan puolustajien maalipörssissä toiseksi edellään vain Bluesin Axel Rindell. Puolustajien pistepörssissä Holtinkoski sijoittui neljänneksi. Hän voitti kauden päätteeksi C-nuorten SM-pronssia. Kauden 2016–2017 päätteeksi Holtinkoski voitti B-nuorten SM-pronssia.

Toukokuussa 2017 Holtinkoski teki kolmivuotisen juniorisopimuksen Turun Palloseuran SM-liigajoukkueen kanssa. Hän pelasi kauden 2017–2018 suurimmaksi osaksi seuran B-nuorissa, joiden eniten maaleja tehnyt puolustaja Holtinkoski oli yhdeksällä osumallaan. Holtinkoski valittiin kauden päätteeksi B-nuorten SM-sarjan toiseen tähdistökentälliseen. Hän pelasi osan kaudestaan myös TPS:n A-nuorissa.

Elokuussa 2019 Holtinkosken sopimus TPS:n kanssa purettiin. Muutamaa päivää myöhemmin hänen vahvistettiin siirtyvän KooKoon organisaatioon. Holtinkoski oli kaudella 2019–2020 seuran A-nuorten tehokkain puolustaja tehoilla 7+19=26. Kaudella 2020–2021 hän oli pelipaikastaan huolimatta KooKoon paras pistemies tehoilla 6+10=16. Kaudella 2021–2022 Holtinkoski oli yhdeksällä osumallaan joukkueen eniten maaleja tehnyt puolustaja Riku Tuomolan kanssa. Hän debytoi samalla kaudella myös seuran SM-liigajoukkueessa, jossa Holtinkoski pelasi kaksi runkosarjaottelua ilman tehopisteitä. Hän teki liigadebyyttinsä 24. marraskuuta 2021 vieraissa Hämeenlinnan Pallokerhoa vastaan. Holtinkoski merkittiin KooKoon seitsemänneksi puolustajaksi. Hän sai ottelussa jääaikaa 4.54 minuuttia. Joulukuussa 2021 KooKoo lainasi Holtinkosken 5. tammikuuta 2022 asti kestävällä sopimuksella Mestis-joukkue KeuPa HT:hen. Helmikuun lopulla hän palasi joukkueeseen toistaiseksi voimassa olevalla sopimuksella. Lopulta Holtinkoski pelasi KeuPassa kauden loppuun. Hän pelasi siellä kaikkiaan 14 runkosarjaottelua tehopistein 2+6=8 ja neljä playoff-ottelua tehden yhden syöttöpisteen. Huhtikuussa KooKoo uutisoi, että Holtinkosken sopimuksessa ollutta optiota ei käytetä.

Kaudeksi 2022–2023 Holtinkoski siirtyi vuoden mittaisella sopimuksella Mestis-joukkue Kajaanin Hokkiin.

### Maajoukkueura

Holtinkoski pelasi alle 18-vuotiaiden Hlinka Gretzky Cupissa vuonna 2018. Hän pelasi myös World U-17 Hockey Challengessa vuonna 2017. Yhteensä Holtinkoski on pelannut 38 poikien maaottelua.

Muuta
-----

Holtinkosken isoveli Arttu pelasi puolustajana B-junioriksi asti. Hän toimii nykyään Oulun Kärppien U16-joukkueen apuvalmentajana. Veljesten isä Arto Holtinkoski pelasi omalla urallaan hyökkääjänä alemmissa sarjoissa, parhaimmillaan I-divisioonatasolla Kärpissä 1990-luvulla. Hän on myöhemmin valmentanut Aapoa Kärppien C-nuorissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | TPS | A-SM | 11 | 0 | 1 | 1 | 0 | – | – | – | – | – |
| 2018–2019 | TPS | A-SM | 23 | 1 | 4 | 5 | 4 | – | – | – | – | – |
| 2019–2020 | KooKoo | A-SM | 44 | 9 | 17 | 26 | 24 | – | – | – | – | – |
| 2020–2021 | KooKoo | U20-SM | 34 | 6 | 10 | 16 | 28 | – | – | – | – | – |
| 2021–2022 | KooKoo | U20-SM | 34 | 9 | 15 | 24 | 14 | – | – | – | – | – |
|  | KooKoo | SM-liiga | 2 | 0 | 0 | 0 | 0 | – | – | – | – | – |
|  | KeuPa HT | Mestis | 14 | 2 | 6 | 8 | 4 | 4 | 0 | 1 | 1 | 0 |
| 1 kausi | yhteensä | SM-liiga | 2 | 0 | 0 | 0 | 0 | – | – | – | – | – |
| 1 kausi | yhteensä | SM-liiga | 14 | 2 | 6 | 8 | 4 | 4 | 0 | 1 | 1 | 0 |

Lähteet
-------

* Aapo Holtinkoski The Internet Hockey Databasessa (englanniksi)
* Aapo Holtinkoski Eurohockey-sivustolla (englanniksi)
* Aapo Holtinkoski *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Aapo Holtinkoski *Elite Prospects*. Everysport Media Group AB.  (englanniksi)
2. ↑  Elite Prospects - Kärpät U16 *eliteprospects.com*. Everysport Media Group AB. Viitattu 25.11.2021. (englanniksi)
3. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 25.11.2021. (englanniksi)
4. ↑  Elite Prospects - TPS U18 *eliteprospects.com*. Everysport Media Group AB. Viitattu 25.11.2021. (englanniksi)
5. ↑  TPS purki puolustaja Aapo Holtinkosken sopimuksen *aamuset.fi*.  28.8.2019. Turun Tietotarjonta Oy / TS-Yhtymä. Viitattu 29.9.2021.
6. ↑  Elite Prospects - KooKoo U20 *eliteprospects.com*. Everysport Media Group AB. Viitattu 25.11.2021. (englanniksi)
7. ↑  Elite Prospects - KooKoo U20 *eliteprospects.com*. Everysport Media Group AB. Viitattu 25.11.2021. (englanniksi)
8. ↑  Elite Prospects - KooKoo U20 *eliteprospects.com*. Everysport Media Group AB. Viitattu 29.5.2022. (englanniksi)
9. ↑  HPK - KooKoo, 24.11.2021 *liiga.fi*.  24.11.2021. Jääkiekon SM-liiga Oy. Viitattu 25.11.2021.
10. ↑  Holtinkoski lainalle KeuPaan tammikuulle asti *kookoo.fi*.  14.12.2021. KooKoo Hockey Oy.  Arkistoitu 14.12.2021. Viitattu 28.5.2022.
11. ↑  Aapo Holtinkoski toistaiseksi lainalle KeuPaan *kookoo.fi*.  28.2.2022. KooKoo Hockey Oy.  Arkistoitu 29.5.2022. Viitattu 28.5.2022.
12. ↑  Seppä, Lassi: KooKoo solmi peräti yhdeksän jatkosopimusta − muun muassa Malík ja Antonen nähdään Kouvolassa ensi kaudella *Jatkoaika.com*.  26.4.2022. Jatkoaika r.y. Viitattu 29.5.2022.
13. ↑  Aapo Holtinkoski Hokin pakistoon – "odotetaan isoa roolia" *hokki.fi*.  23.5.2022. Hokki Kainuu Oy. Viitattu 28.5.2022.
14. ↑  Arttu Holtinkoski *Elite Prospects*. Everysport Media Group AB.  (englanniksi)
15. ↑  Arto Holtinkoski *Elite Prospects*. Everysport Media Group AB.  (englanniksi)